SET ปิดลบ 9 จุด หลังไม่ผ่านแนวต้าน 1,750 แนะจับตาจัดตั้งทีมรัฐบาล-ผลประชุม “โอเปก”
SET ปิดลบ 9 จุด หลังไม่ผ่านแนวต้าน 1,750 จุด แนะจับตาจัดตั้งทีมรัฐบาล-ผลประชุม "โอเปก" โดยดัชนีปิดตลาดวันนี้ ที่ระดับ 1,732.23 จุด ลบ 8.68 จุด หรือ 0.50% มูลค่าการซื้อขาย 6.6 หมื่นล้านบาท
SET ปิดลบ 9 จุด หลังไม่ผ่านแนวต้าน 1,750 จุด แนะจับตาจัดตั้งทีมรัฐบาล-ผลประชุม "โอเปก"
2 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,732.23 จุด ลบ 8.68 จุด หรือ 0.50% มูลค่าการซื้อขาย 6.6 หมื่นล้านบาท
10 หุ้นกดดัชนีวันนี้

ด้านนายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยวันนี้พักตัว และดูจะอ่อนแอกว่าตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ หลังจากที่ได้ตอบรับปัจจัยบวกจากสงครามการค้าระหว่างสหรัฐฯ และจีนที่คืบหน้าในทางที่ดีขึ้นกันไปเรียบร้อยแล้ว และดัชนีฯก็ขึ้นมาติดแนว 1,750 จุด ยังไม่สามารถผ่านไปได้จนกว่าจะมีปัจจัยบวกแรง ๆ เข้ามากระตุ้น
ดังนั้นในช่วงนี้ตลาดฯจึงเผชิญแรงขายทำกำไรบ้าง ในช่วงรอดูการฟอร์มทีมรัฐบาล ซึ่งนายกรัฐมนตรีคาดว่าจะได้เห็นในกลางเดือนก.ค.นี้ แม้ว่าระหว่างทางการเมืองจะยังไม่นิ่ง แต่เชื่อว่าท้ายสุดการตั้งรัฐบาลน่าจะทำได้
ส่วนนอกประเทศก็รอดูการประชุมกลุ่มประเทศผู้ส่งออกน้ำมัน (โอเปก) และพันธมิตรต่อไป ซึ่งการประชุมกลุ่มโอเปกวานนี้ก็ให้การสนับสนุนในการขยายระยะเวลาการลดกำลังการผลิตออกไปอีก 9 เดือน แต่วันนี้กลุ่มโอเปกจะประชุมร่วมกับรัสเซีย ก็ต้องจับตาดูจะเป็นอย่างไรบ้าง แต่คิดว่าน่าจะออกมาในแนวทางเดียวกันคือลดกำลังการผลิตต่อไป
สำหรับแนวโน้มการลงทุนในวันพรุ่งนี้ (3 ก.ค.) คาดว่าตลาดฯคงจะอยู่ในลักษณะแกว่งตัวเพื่อรอปัจจัยใหม่เข้ามา พร้อมให้แนวรับ 1,720 จุด ส่วนแนวต้าน 1,740 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF มูลค่าการซื้อขาย 2,812 ล้านบาท ปิดที่ 129.50 บาท เพิ่มขึ้น 2.00 บาท
SCB มูลค่าการซื้อขาย 2,619 ล้านบาท ปิดที่ 141.00 บาท ราคาไม่เปลี่ยนแปลง
CPALL มูลค่าการซื้อขาย 2,563 ล้านบาท ปิดที่ 86.75 บาท เพิ่มขึ้น 0.75 บาท
PTT มูลค่าการซื้อขาย 2,513 ล้านบาท ปิดที่ 48.50 บาท ลดลง 1.00 บาท
PTTEP มูลค่าการซื้อขาย 2,216 ล้านบาท ปิดที่ 134.50 บาท ลดลง 2.50 บาท
 
ตลาดหุ้นเอเชีย
